Ego Petrus, filius quondam domini Vualcherii, dicti Put, de Levier, militis, notum facio universis quod ego non deceptus, non coactus, sed spontaneus, pro meis negociis expediendis et agendis, vendidi, vendo, trado et concedo im perpetuum et irrevocabiliter nobili domicello Johanni de Cabilone, domino de Allato, et suis heredibus, quoddam pratum situm in territorio seu finagio de Levier, juxta pratum quod dicitur Vandon, ex una parte, et pratum quod est Parisii, de Levier, ex altera, pro quadraginta solidis stephaniensium bonorum et legalium, quos habui et recepi a dicto Johanne, emptore, in pecunia numerata, de quibus habeo me plenarie pro pagato... In cujus rei testimonium, sigillum capituli ecclesie Sancti Anatholii Salinensis presentibus litteris rogavi et feci apponi... Datum anno Domini millesimo ducentesimo septuagesimo octavo, mense augusti.